JY LEES NOU Dr. Tertius van 'Binnelanders' se troue is uitgestel
Foto: Instagram/@reynardthugo .
Die Binnelanders-akteur en voormalige lid van die sanggroep Adam, Reynardt Hugo, moes sy troue met sy mooi donkerkopverloofde, die kleuterskoolonderwyseres An-Maré Roothman weens die coronavirus uitstel.
"Die venue het laat weet hulle maak toe en dat die troue uitgestel moet word. Ons het 95 gaste gehad maar met almal wat daar werk, televisiespan, fotograaf, ens., was ons meer as 100 mense," sê Reynardt aan Huisgenoot.com.
Hulle het nog nie op 'n nuwe datum besluit nie.
"In dié stadium is ons hande afgekap, want ons gaan nie weer 'n datum binnekort kan vasmaak net om dit weer uit te stel nie. So ons het darem heelwat tyd om te besluit wat ons gaan doen," sê hy.
Vandag 1 jaar verloof! Tyd vlieg! Troue is naby! Kom ons haak hom deur!! @anmareroothman
A post shared by REYNARDT HUGO (@reynardthugo) on Feb 24, 2020 at 11:37am PST
Hy vertel dit is maar 'n moeilike tyd vir hulle omdat hulle ontsettend uitgesien het na die troue.
"Dit is baie sleg want ons was so naby en toe moet ons dit uitstel weens die virus. Ons het albei deur ons eie emosies gegaan en ons staan mekaar by. Amazing om te sien deur hierdie tyd wie is daar vir jou en wie nie."
Reynardt sê alle diensverskaffers vir hulle troue het gelukkig ooreengestem dat hulle net hulle datum aanskuif en die paartjie verloor dus nie baie geld nie.
Einde van n dekade. Maak die boek toe, gaan CNA toe, koop n nuwe een en skryf jou storie. Dankie vir vriende, dankie vir familie,slaap laat en eet meer sweets. Doen waarvoor jy lief is, drink meer water, doen meer moeite en gaan stap met jou honde. Kies n partner wat goed is vir jou en trou hom of haar. Kyk iemand in die oë en bly in jou eie baan. Doen die goed waarvoor jy bang is en raak ontslae van die goed wat jou ongelukkig maak. Flos en dra SPF. Bid. Maak jou bed op. Jammer en dankie is 2 great woorde. Op nog n dekade! Blessings
A post shared by REYNARDT HUGO (@reynardthugo) on Dec 31, 2019 at 12:40am PST
Hy beklemtoon egter hoewel dit sleg is dat hulle hul troue moes uitstel, moet 'n mens nou aan jou medemens dink.
"Ons moet hierdie ding ernstig opneem en besluite maak tot ons almal se voordeel."
Vir nou hang Anna, soos hy An-Maré noem, se rok in Port Elizabeth en sy pak klere in Randburg gestryk en gereed vir wanneer hulle hul groot dag kan vier.